open-index/open-wikipedia-markdown huggingface dataset:
ג'ונתן טראמבל האב

**ג'ונתן טראמבל האב** (באנגלית: ****; 12 באוקטובר 1710 – 17 באוגוסט 1785) היה פוליטיקאי ומדינאי אמריקאי שכיהן כמושל קונטיקט במהלך המהפכה האמריקאית ובשנים 1769–1784. טראמבל וניקולס קוק מרוד איילנד היו האנשים היחידים ששימשו גם כמושלים של מושבות בריטיות וגם של מדינות אמריקאיות. בנוסף על כך, הוא היה המושל הפטריוט היחיד מתחילת מלחמת העצמאות. על שמו נקראים מקומות רבים, ובהם מכללת טראמבל שבאוניברסיטת ייל, העיירה טראמבל שבקונטיקט ומחוז טראמבל שבאוהיו.

## ביוגרפיה
טראמבל נולד בלבנון שבקונטיקט לג'וזף (1678–1755) והאנה טראמבל (לבית היגלי).

ג'ונתן סיים את לימודי התואר הראשון באוניברסיטת הרווארד ב-1727. בשלוש השנים לאחר סיום הלימודים הוא למד תאולוגיה אצל הכומר סולומון ויליאמס בלבנון. בזכות כך הוא היה מורשה להטיף בקולצ'סטר שבקונטיקט. לימודים אלו גם הוכרו כתואר שני.

טראמבל הפך לסוחר ביחד עם אביו ב-1731. עשייתו המקצועית גדלה עוד יותר לאחר מות אחיו בים ב-1732. בשנים 1733–1740 כיהן כציר לאספה הכללית, ובשנים 1739–1740 היה יושב ראש האספה. הוא מונה ללוטננט קולונל במיליציה של קונטיקט ב-1739, והיה קולונל של רגימנט קונטיקט ה-12 במהלך מלחמת הצרפתים והאינדיאנים.

טראמבל שימש כסגן המושל של המושבה מ-1766 עד 1769, ועם מות המושל וויליאם פיטקין, הפך טראמבל למושל ב-1769. הוא כיהן בתפקיד זה עד 1784, במהלך המעבר של קונטיקט ממושבה למדינה בארצות הברית.

ב-13 במאי 1774, הגנרל הבריטי תומאס גייג' הגיע לבוסטון, עיר שבלטה בהפגנות אלימות כנגד בריטניה. גייג' ניסה לרתום את טרומבול על מנת להרגיע את הרוחות. טרומבול סירב לאחר קרבות לקסינגטון וקונקורד. טראמבל האשים את גייג' ב"מתקפה בלתי מעוררת ביותר על חייהם ורכושם של נתיני הוד מלכותו".

ב-6 ביולי 1775 טראמבל היה ממגייסיו של נייתן הייל כקצין ברגימנט השביעי החדש של הצבא הקונטיננטלי. בהמשך המלחמה הייל ריגל למען האמריקאים והוצא להורג על ידי הבריטים והפך לגיבור לאומי בקרב האמריקאים.

טראמבל היה חבר ויועץ של הגנרל ג'ורג' וושינגטון לאורך כל תקופת המהפכה. וושינגטון הכריז עליו כ"ראשון הפטריוטים". טרומבול שימש גם כמנהל השכר של הצבא הקונטיננטלי באביב 1778, עד שמותה בטרם עת של אמו אילץ אותו להתפטר מתפקידו. במסגרת התפטרותו הוא ביקש לחלק את יתרת שכרו שלו לחיילי הצבא.

לאחר המלחמה המשיך טראמבל לכהן כמושל המדינה החדשה. בשנת 1782, הוא נבחר לעמית באקדמיה האמריקאית לאמנויות ומדעים. הוא נבחר כחבר כבוד באגודה של סינסינטי ב-1784. הוא קיבל תואר לשם כבוד מאוניברסיטת ייל ב-1775 ומאוניברסיטת אדינבורו ב-1787.

### חיים אישיים
ב-9 בדצמבר 1735 נשא לאישה את פיית' רובינסון (1718–1780), בתו של הכומר ג'ון רובינסון. הם היו הורים לשישה ילדים. בנו השני הוא ג'ונתן טראמבל הבן (1740–1809), עוזו של הגנרל ג'ורג' וושינגטון מ-1781 ועד סוף המלחמה. ג'ונתן הבן כיהן גם כמושל קונטיקט מ-1798 עד 1809. בנו הצעיר הוא ג'ון טראמבל (1756–1843), הוא "צייר המהפכה האמריקאית". אף הוא היה עוזרו של הגנרל וושינגטון למשך 19 ימים ב-1775.

טראמבל מת בלבנון, קונטיקט, ונקבר בבית הקברות הישן שם. ביתו שבלבנון הוכרז כנקודת ציון היסטורית לאומית ב-1965.

## קישורים חיצוניים

* 

## הערות שוליים

קטגוריה:אמריקאים ילידי קונטיקט
קטגוריה:אמריקאים ממוצא אנגלי
קטגוריה:חברי האקדמיה האמריקאית לאמנויות ולמדעים
קטגוריה:בוגרי אוניברסיטת הרווארד
קטגוריה:מושלי קונטיקט
קטגוריה:מושלי מדינות ארצות הברית ללא שיוך מפלגתי
קטגוריה:חברי האספה הכללית של קונטיקט
קטגוריה:ילידי 1710
קטגוריה:אמריקאים שנפטרו ב-1785
יער לביא

**יער לביא** הוא יער השוכן בסמוך לקיבוץ לביא ולמחלף גולני שבגליל התחתון. שטח היער הוא כ-3,000 דונם, והוא ננטע במהלך שנות ה-50 ושנות ה-60 של המאה ה-20 על ידי הקרן הקיימת לישראל. בשנותיו הראשונות ננטעו ביער עצי מחט, בעיקר אורן ירושלים וברוש מצוי, ובשולי הגבעות ניטעו גם אקליפטוסים. חורף 1991–1992 פגע רבות ביער, ובשנים 2013–2017 הוא שוקם.

כיום העצים הנפוצים ביער הם מהחורש הים-תיכוני: אלון התבור, אלה אטלנטית, חרוב מצוי, כליל החורש ושיזף מצוי.

ביער נותר בית הקברות של הכפר הערבי לוביה, שהיה במקום עד פינויו במלחמת העצמאות ביולי 1948. לאחר המלחמה נותרו ביער עצי הזית של הכפר. על פי המסורת הדרוזית, נקברו בבית הקברות החכמים הדרוזים מהמאה ה-11 אבו אל-דרע ג'ושן ואבו אל-לקא ת'אבת. היער חולש גם על אזור היישוב לביא מימי המשנה והתלמוד.

כיום (נכון ל-2023) פועל ביער מרכז חינוכי של קק"ל, אשר הוקם ב-1978, וכולל אכסניה ומרכזי לימוד. ישנם ביער שלושה חניונים: חניון לביא, חניון פלוגת הסיור 288 וחניון דרום אפריקה. בפברואר 2022 הוצע על ידי מועצה אזורית הגליל התחתון להקים מכינה קדם-צבאית מעורבת ביער.

## קישורים חיצוניים
*  

## הערות שוליים

קטגוריה:מועצה אזורית הגליל התחתון
קטגוריה:הגליל התחתון
קטגוריה:לביא (קיבוץ)
קטגוריה:יערות הכרמל, הגליל והגולן
תיק נעדר (סדרת טלוויזיה אמריקאית)

**תיק נעדר** (באנגלית: **The Calling**) היא סדרת דרמת פשע פרוצדורלית אמריקאית שנוצרה על ידי דייוויד אי קלי עבור שירות הזרמת המדיה "Peacock". הסדרה היא עיבוד אמריקאי לרומן הישראלי "תיק נעדר", שנכתב על ידי דרור משעני ויצא לאור בשנת 2011.

הסדרה עלתה לשירות של "Peacock" ב-10 בנובמבר 2022.

## תקציר
עלילת הסדרה מגוללת את קורותיו של אברהם אברהם, בלש  ויהודי דתי בעל כישרון מיוחד לפתרון פשעים במשטרת ניו יורק, בעודו נאלץ לפתור תיקים מורכבים.

## צוות השחקנים
* ג'ף וילבוש – **הבלש אברהם אברהם**
* ג'וליאנה קנפילד  – **הבלשית ג'נין האריס**, שותפתו של אברהם.
* קארן רובינסון  – **קפטן קתלין דייוויס**
* מייקל מוזלי  – **הבלש ארל מאלזון**
* טוני קוראן – **ג'ון ונטוורת**'

## הפקה
באוקטובר 2021, נמסר כי שירות הזרמת המדיה "Peacock" הזמינה מדייוויד אי קלי סדרה שתתבסס על הרומן הישראלי "תיק נעדר" מאת דרור משעני. בנובמבר 2021, נמסר על ליהוקו של ג'ף וילבוש לגילום דמותו של הבלש אברהם אברהם.

## קישורים חיצוניים

## הערות שוליים

קטגוריה:סדרות מתח אמריקאיות
קטגוריה:סדרות משטרה ופשע
קטגוריה:סדרות דרמה אמריקאיות
קטגוריה:סדרות טלוויזיה המבוססות על ספרים
קטגוריה:Peacock: תוכן מקור
קטגוריה:תוכניות טלוויזיה על יהודים ויהדות
קטגוריה:סדרות טלוויזיה אמריקאיות שעלו לשידור בשנת 2022
TV Azteca

**טלוויזיה אצטקית** (בספרדית: **TV Azteca**) היא חברת המדיה השנייה בגודלה במקסיקו ובספרדית. החברה נוסדה בשנת 1993 על ידי ריקרדו סלינס פלייגו, כאשר קנה את Imevisión מהממשלה.

מדובר בתאגיד המחזיק באולפני הקלטות, ומפיק תוכנית מציאות, שעשועון (הוא מפיק את הגרסה המקסיקנית של כלוב הזהב) ותוכנית אירוח. בעבר הפיק טלנובלות (לדוגמה: מלאך עז) עד 2017, כשהפסיק להפיק אותן. התאגיד משדר גם תחרויות אגרוף והיאבקות, ובעיקר משחקי כדורגל בערוץ הספורט שלו Azteca 7.

המתחרה העיקרית של החברה היא חברת טלוויסה.

טלוויזיה אצטקית נסחרת בבורסה המקסיקנית ובבורסת מדריד (לטיבקס) ובעבר בוול סטריט.

## קישורים חיצוניים

*

## הערות שוליים

קטגוריה:חברות בידור
קטגוריה:מקסיקו: טלוויזיה
קטגוריה:מקסיקו: תרבות
קטגוריה:חברות מקסיקניות
קטגוריה:חברות שנסחרו בבורסה לניירות ערך בניו יורק
קטגוריה:חברות תקשורת
דקוק

**דקוק**, (בערבית: **داقوق**. בטורקית: **Dakuk or Tavuk**. בכורדית: **داقووق**)**,** היא העיר המרכזית של מחוז דקוק שבמחוז כירכוכ בעיראק. בעיירה יש רוב כורדי וטורקמני ומיעוט ערבי. זה חלק מהשטחים השנויים במחלוקת בצפון עיראק . העיירה היא אזור חקלאי מרכזי.

## היסטוריה
השם דקוק נובע מהמילה הנאו-אשורית Diquqina*.* אבול-פאת' מוחמד בן אנאז, מייסד השושלת האנאזית , כבש זמנית את דקוק מבאנו אוקייל בשנת 998 לספירה. אידריס ביטליסי  הזכיר את העיירה ביצירתו שראפנאמה  משנת 1597 כעיר מקור לנפטא.

מידהט פאשה העות'מאני בנה את גשר דקוק בשנת 1883 והקל על העות'מאנים לנסוע דרומה. ב-1906 היו בעיר כ-1,000 איש.

בשנת 1925, אוכלוסיית העיירה הייתה בעיקר טורקמנית.

60% מהאוכלוסייה היו כורדיים במפקד 1947 מתוך אוכלוסייה של 14,600 בני אדם.

העיר חוותה ערביזציה בתקופת סדאם חוסיין שבה נלקחו ערבים אדמות כורדיות וטורקמניות. לאחר נפילת משטר סדאם, הכורדים הבריחו את הערבים.

בשנת 2011, כ-7.3% מתושבי דקוק חיו מתחת לקו העוני.

ב-21 באוקטובר 2016 הפציצה הקואליציה הבינלאומית מקדש מוחרם, שבו נהרגו 28 אזרחים טורקמנים (25 נשים ו-3 ילדים).

## דת
רבים מהכורדים בעיר הם כאכאים המאמינים בדת יארסאניה, בעוד שהאוכלוסייה הטורקמנית היא שיעית. הקאקאים חוו הטרדה והפחדה מצד אל-חשד א-שעבי (PMF) השולטים בעיר מאז 2017. ב-21 במרץ 2018, מקדש כאכאי בעיירה נהרס, והכאכאים המקומיים האשימו את ה-PMF.

## הערות שוליים

קטגוריה:כורדיסטן העיראקית: ערים
אדר גיציס

**אדר גיציס** (נולד ב-30 בינואר 2000) הוא עיתונאי ישראלי המשמש כתב לענייני משטרה ופלילים בחברת החדשות של ערוץ 12 ובגלי צה״ל.

## ביוגרפיה
גיציס נולד וגדל בנהריה. בנערותו כיהן כדובר מועצת התלמידים והנוער הארצית, שידר בתוכנית הרדיו "בראש צעיר" בקול ישראל והגיש את מגזין האקטואליה לנוער "23 דקות" ששודר בחינוכית. במסגרת אירועי 70 שנה למדינת ישראל זכה באות הנשיא לנוער מצטיין. עם סיום לימודיו בתיכון שימש שליח של הסוכנות היהודית בבוסטון שבארצות הברית כחלק ממסלול שנת שירות.

התגייס ב-2020 לגלי צה"ל ושירת כמפיק, עורך, וכתב חדשות. לצד זאת החל ב-2021 לסקר את אזור הצפון עבור תחנת הרדיו. במסגרת שירותו הצבאי נשלח מטעם גלי צה"ל לגבול אוקראינה וסיקר משם את הפלישה הרוסית לאוקראינה. לאורך אולימפיאדת טוקיו הגיש עם עידן קוולר תוכנית יומית שסיקרה בהרחבה את המשחקים.

עם שחרורו מצה"ל במאי 2022 הצטרף לחברת החדשות ככתב חיפה והגליל במחלקת N12 לצד גיא ורון.

במרץ 2024 גיציס זכה בפרס האקדמיה הישראלית לטלוויזיה כהוקרה על סיקור מלחמת חרבות ברזל. במאי, הוענק לגיציס פרס אורי אבנרי לעיתונות אמיצהכאות הוקרה על עבודתו בשבעה באוקטובר ולאורך המלחמה.

במרץ 2025 נבחר לרשימת שלושים הצעירים המבטיחים ביותר בישראל מתחת לגיל 30 של מגזין פורבס.

באוגוסט 2025 מונה לכתב לענייני משטרה ופלילים בחברת החדשות של ערוץ 12 לצד ברהנו טגניה.

## עבודתו העיתונאית
גיציס מסקר בהרחבה את תחום המשטרה ובמסגרת תפקידו משדר כתבות תחקיר ומגזין במהדורות המרכזיות ובאולפן שישי.

במסגרת עבודתו בחברת החדשות, גיציס גם מסקר את תחום הספורט. בקיץ 2024 שימש שליח הערוץ למשחקים האולימפיים בפריז.

במהלך מלחמת חרבות ברזל, סיקר בהרחבה את הלחימה מול חזבאללה. על עבודתו זכה בפרס אורי אבנרי לעיתונות אמיצה, ובהוקרה מיוחדת מטעם האקדמיה הישראלית לקולנוע ולטלוויזיה.

## קישורים חיצוניים

* 

## הערות שוליים

קטגוריה:חיילי גלי צה"ל
קטגוריה:סגל חברת החדשות
קטגוריה:בוגרי תיכון מקיף עמל נהריה
קטגוריה:ישראלים שנולדו ב-2000
וילהלם אהם

**וילהלם אהם** (בגרמנית: **Wilhelm Ehm**; 30 באוגוסט 1918 – 9 באוגוסט 2009) היה איש צבא מזרח גרמני. כיהן כמפקד הצי של גרמניה המזרחית בשנים 1959–1961 וב-1963–1987.

## ביוגרפיה
נולד בעיר פולה שלחופי הים האדריאטי במשפחתו של נגד בצי אוסטרו-הונגרי. לאחר סיום מלחמת העולם הראשונה חזרה משפחת אהם לעיר הולדתו של אב המשפחה – קומוטאו בחבל הסודטים (כיום חומוטוב במחוז אוסטי נד לבם בצ'כיה). העיר הפכה לחלק מצ'כוסלובקיה בעקבות התפרקות האימפריה האוסטרו-הונגרית. בקומוטאו וילהלם אהם למד בבית ספר מקצועי, בו הוכשר להיות חשמלאי וטכנאי רדיו.

ב-1938, בעקבות הסכם מינכן סופחה העיר קומוטאו יחד עם כל חבל הסודטים אל גרמניה הנאצית. אהם הפך לאזרח גרמני ובתחילת 1939 גויס לשירות חובה בצי הגרמני. אהם שירת כטכנאי מכשירי קשר ביחידות העורפיות של הצי, תחילה בצרפת הכבושה ולאחר מכן בשטחי ברית המועצות. בסוף המלחמה נפל בשבי בכיס קורלנד. היה אסיר במשך שנתיים במחנה שבויים באזור קרליה. במהלך השהות במחנה שבויים היה פעיל בוועד אנטי-פשיסטי של המחנה.

לאחר שחרור מן השבי עבר למזרח גרמניה. עם שובו לגרמניה התקבל כחבר במפלגת האיחוד הסוציאליסטי של גרמניה. הוא התקדם מהר בתוך המפלגה – כבר אחרי שנה היה ראש סניף המפלגה בריגן. ב-1950 עבר לשרת במשטרה הימית שזה עתה קמה. הוא שירת כקצין קשר במפקדת המשטרה הימית. בשנת 1954 מונה לסגן ראש המטה של המשטרה הימית. ב-1956, עם כינון צבא העם הלאומי, הפכה המשטרה הימית לזרוע הים של הצבא ואהם הפך לראש המטה של הצי החדש. ב-1958 הוא מונה לסגן מפקד הצי וב-1 באוגוסט 1959 הועלה לדרגת קונטר-אדמירל ומונה למפקד הצי. הוא מילא את התפקיד במשך שנתיים. בתחילת 1961 יצא ללימודים באקדמיה צבאית של הצי הסובייטי בלנינגרד.
ב-1963, לאחר שובו מהלימודים בברית המועצות מונה חזרה לתפקיד מפקד הצי. ב-1964 הוא הועלה לדרגת ויצה-אדמירל. ב-1972, במקביל לתפקידו כמפקד הצי, מונה גם לסגן שר ההגנה של גרמניה המזרחית. ב-1977 הועלה לדרגת אדמירל. אהם פיקד על הצי של מזרח גרמניה עד לנובמבר 1987, אז פרש לגמלאות.

לאחר איחוד גרמניה מחדש ניסו להעמידו לדין בהאשמת מתן פקודות בלתי חוקיות על הרג הנמלטים דרך הגבול בין שתי הגרמניות. בסופו של דבר הוחלט לא להעמידו לדין מסיבות בריאותיות.

וילהלם אהם מת בביתו ברוסטוק ב-9 באוגוסט 2009.

## קישורים חיצוניים

קטגוריה:אדמירלים מזרח גרמנים
קטגוריה:מעוטרי עיטור קרל מרקס
קטגוריה:מעוטרי עיטור שרנהורסט
קטגוריה:מעוטרי עיטור דגל העמל
קטגוריה:גרמנים שנשבו במלחמת העולם השנייה
קטגוריה:אנשי הקריגסמרינה
קטגוריה:גרמנים מבוהמיה
קטגוריה:גרמנים שנולדו ב-1918
קטגוריה:גרמנים שנפטרו ב-2009
כופר (הלכה)

בהלכה, **כופר** הוא חיוב כספי המוטל על אדם ששור מועד שבבעלותו הרג אדם. שור מועד הוא שור שכבר הרג שלושה אנשים קודם לכן.

מלבד חיוב כופר מוטל על הבעלים, השור מתחייב סקילה, מיד בפעם הראשונה שהרג. בתלמוד העלו כמה אפשריות לכך שישנו מקרה של מועד שהורג, כגון במקרה שברח מבית בעליו ולכך לא נהרג לאחר הפעם הראשונה.

## מקור
דין כופר נזכר בתורה בפרשת משפטים: .

על אף שפסוק כתוב שבעל השור חייב מיתה , חז"ל במסכת בבא קמא סבורים שהכוונה לתשלום כופר, המופיע בפסוק הסמוך ("אם כופר יושת עליו").

חז"ל מנמקים את דעתם, שלא ייתכן להרוג אדם על הריגת שורו, בהסתמך על דרשה אחרת המופיע במסכת סנהדרין שאדם חייב מיתה רק על מעשה רציחה שנעשה על ידו, אך לא ברציחת שעל ידי שורו. כופר זה הוא כעין פדיון נפש לחיוב מיתה בידי שמים הראויה לו מחמת שפשע ולא שמר את השור.

כאמור חיוב זה הוא בשור מועד בלבד, אך בשור הוא תם, אין בעליו מתחייבים בתשלום, כפי שמסיים הפסוק.

במקרה של שור שהרג עבד כנעני, בעל השור ההורג צריך לשלם 30 שקלים לאדון העבד: .

## מהות התשלום
בתלמוד נחלקו תנאים במשמעות דברי הפסוק :
* תנא קמא סבור כי הכוונה לפדיון נפשו של הנרצח, ויש לשום כמה היה שווה, וזהו סכום הכופר שישלם.
* לדעת רבי ישמעאל בנו של רבי יוחנן בן ברוקה, הכוונה היא לפדיון נפשו של הרוצח, וישלם כפי שוויו.

הכופר מוגדר בהלכה כקנס ולכן אם בעל השור יודה על רציחת שורו הוא יפטר מתשלום כדין כל מודה בקנס שפטור.

## איסור לקיחת כופר כתחליף לעונש

איסור לקיחת כופר כתחליף לעונש הוא מצוות לא תעשה מתרי"ג מצוות לפיה אין לקחת כופר מרוצח תמורת המתתו או מרוצח בשגגה תמורת הגלייתו. על פי הפסוק בספר במדבר בו נאמר:

## שור הנסקל

מלבד חיוב כופר על בעל השור, חייבה התורה את בית הדין לסקול שור שהרג אדם. בניגוד לחיוב כופר שחיובו הוא רק בשור המועד שהרג. חיוב סקילה הוא אף על שור תם שהרג אדם. בתלמוד נאמרו כמה מקרים בהם אין השור מתחייב סקילה, כגון שלא התכוון להרוג, או 'שור האצטדין' - שור של מלחמת שוורים, שכיון שאינו נוגח מעצמו אלא מחמת שלמדהו ליגח, אינו מתחייב בסקילה.

## הערות שוליים

קטגוריה:משפט עברי: דיני נזיקין
קטגוריה:מוות: היבטים משפטיים ואתיים
מתמטיקה (שיר)

"**מתמטיקה**" (באנגלית: "**Matematika**") הוא שיר של הזמרים הישראלים סטפן לגר ונטע ברזילי. הוא יצא לאור כסינגל ב-20 בדצמבר 2022. את השיר כתבו והפיקו ברזילי ולגר לצד רון ביטון והמפיק סתיו בגר.

## רקע
ברזילי סיפרה על היכרותה עם לגר בראיון לישראל היום: "סטטיק התחתן והזמין את כולם, ובחתונה הכרתי את סטפן. הייתה לנו כימיה ממש טובה, רקדנו כל הלילה. ומאז ובכל פעם שהיה איזה אירוע חברה שהופענו בו שנינו, העדפתי להיות ליד סטפן כי יש מלא זמן לשרוף מאחורי הקלעים". על הרקע ליצירת השיר סיפרה כי "אפילו לא היה דיבור כזה של לעשות משהו ביחד". היא הוסיפה כי "זה היה בקטע חברי של 'איפה אתה?', 'אני אצל סתיו בגר'. הייתי באזור, נכנסתי לאולפן, והייתה אנרגיה מסוימת שהוציאה את השיר הזה. הכל נבע מזרימה ומאלתור". לדברי ברזילי, השיר "מספר על כוח המשיכה, משיכה מכל סוג שהיא".

## וידאו קליפ
הווידאו קליפ לשיר פורסם בערוץ היוטיוב של סטפן לגר ביום צאתו של השיר. הוא בוים על ידי איתמר לידר שירי. באתר מאקו, הושווה הקליפ לזה של "La Fama" של רוסליה ודה ויקנד ותואר כ"קצת פוגע בחגיגה". תוך כחודש, הצליח השיר לצבור מיליון צפיות ביוטיוב.

## קבלה ביקורתית
דור מאיר מועלם ממאקו העניק ביקורת חיובית לשיר, באומרו: "יש משהו יפה בחיבור בין נטע לסטפן". הוא ציין לשבח את לגר ואת שילוב העברית והצרפתית בשיר. גם בפרוגי סוקר השיר בחיוב ותואר כ"מטורף".

## מיקומי שיא

## קישורים חיצוניים

## הערות שוליים

קטגוריה:שירי סטפן לגר
קטגוריה:שירי נטע ברזילי
קטגוריה:שירים בעברית
קטגוריה:שירים בצרפתית
קטגוריה:שירים שנכתבו על ידי סתיו בגר
קטגוריה:שירים שנכתבו על ידי רון ביטון
קטגוריה:שירים שהופקו על ידי סתיו בגר
קטגוריה:סינגלים שהגיעו למקום הראשון במצעד העברי של מדיה פורסט
מתמטיקה (פירושונים)

* **[[מתמטיקה]]** – תחום דעת העוסק במושגים כגון כמות, מבנה, מרחב ושינוי.
מייק איזל

**וולטר מייקל איזל** (באנגלית: **Walter Michael Ezell**; נולד ב-6 באפריל 1959) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הרביעי של מדינת מיסיסיפי. הוא נבחר לראשונה לתפקידו בבחירות 2022 מטעם המפלגה הרפובליקנית.

## ביוגרפיה
איזל נולד בעיירת החוף פאסקגולה (Pascagoula) שבדרום מיסיסיפי. אביו, ס. ה. "באק" איזל, היה שוטר במקצועו. איזל למד באוניברסיטת דרום מיסיסיפי, שם השלים לימודי תואר ראשון במשפט פלילי. בשנת 1981 סיים את לימודיו באקדמיה להכשרת קציני אכיפת החוק במדינת מיסיסיפי, וב-1990 נהיה לבוגר האקדמיה הלאומית של לשכת החקירות הפדרלית. ב-1980 החל את הקריירה שלו כשוטר, וכעבור תריסר שנים התקדם לדרגת קפטן במחלקת הבילוש של המשטרה ב-1992.

בשנים 1998–2000 היה מפקד משטרת העיר אושן ספרינגס. לאחר שירותו כמפקד המשטרה באושן ספרינגס, שב איזל לפאסקגולה, שם הצטרף לכוח המשימה של ה-FBI ל"בטיחות ברחובות". מאוחר יותר שימש כראש אכיפת החוק במחוז בית הספר של פאסקגולה ומערכת הבריאות של נהר הסינגינג. בבחירות 2014 נבחר לשריף מחוז ג'קסון, בעקבות התפטרותו של השריף הקודם מייק בירד.

בשנת 2021 הכריז איזל כי יתמודד בבחירות 2022 לבית הנבחרים של ארצות הברית במחוז הקונגרס הרביעי של מיסיסיפי מול נציג המחוז המכהן סטיבן פאלאזו. בבחירות המקדימות שנערכו ב-7 ביוני 2022, גרף פאלאזו את מרב הקולות (31.5%), ואיזל סיים במקום השני עם 25%. מכיוון שאף מועמד לא גרף לפחות 50% מהקולות, העפילו פאלאזו ואיזל לסיבוב מכריע בפריימריז. ב-28 ביוני התקיים הסיבוב המכריע, בו ניצח איזל עם 51.8% מהקולות, וגבר על מועמד המפלגה הדמוקרטית ג'וני דופרי בבחירות הכלליות.

בראשית ינואר 2023 הושבע איזל לתפקידו כחבר הקונגרס.

## קישורים חיצוניים

* 

* 
* 
* 
* 
* 

## הערות שוליים

קטגוריה:אמריקאים ילידי מיסיסיפי
קטגוריה:חברי בית הנבחרים של ארצות הברית ממיסיסיפי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:בוגרי אוניברסיטת דרום מיסיסיפי
קטגוריה:אמריקאים שנולדו ב-1959
משוגעת

"**משוגעת**" הוא שיר של הזמר הישראלי גל אדם והראפר הישראלי נורוז. השיר יצא לאור כסינגל ב-19 באוגוסט 2022. את השיר כתבו אדם ונורוז לצד צמד המפיקים Triangle.

## רקע וכתיבה
סגנון השיר תואר במאקו כ"סאונד אחיד של פופ-אלקטרוני-ים תיכוני עם באסים כמו שהישראלים אוהבים".

## וידאו קליפ
הווידאו קליפ פורסם בסמוך לצאתו של השיר בערוץ היוטיוב של גל אדם ובוים על ידי אלון דניאל. הקליפ צבר למעלה מ-3.4 מיליון צפיות, נכון לינואר 2023.

## הצלחה מסחרית
בפלטפורמת הזרמת המדיה ספוטיפיי, הגיע השיר בשיאו למקום הרביעי במצעד הישראלי השבועי, עם 152,916 השמעות. גם בתחנות הרדיו בישראל זכה השיר להצלחה, והגיע בשיאו למקום ה-18 במצעד השבועי של מדיה פורסט. במצעד העשירייה של כאן גימל הגיע השיר למקום השני ובמצעד הרשמי של גלגלצ הגיע למקום הראשון.

באוגוסט 2023, חברת ספוטיפיי פרסמה את נתוני ההשמעות שלה ביחס לחודשים יולי-אוגוסט, והשיר היה לשיר ה-17 המושמע ביותר בחודשים אלו בישראל.

## מיקומי שיא

## הערות שוליים

קטגוריה:שירי נורוז
קטגוריה:שירים בעברית
קטגוריה:שירי מוזיקה אלקטרונית
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:שירים שהופקו על ידי Triangle
קטגוריה:סינגלים בהוצאת די-מיוזיק
זאק נון

**זאכרי מרטין נוּן** (באנגלית: **Zachary Martin Nunn**; נולד ב-4 במאי 1979) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השלישי של מדינת איווה. הוא נבחר לראשונה לתפקידו בבחירות 2022 מטעם המפלגה הרפובליקנית. בשנים 2019–2023 שירת כחבר הסנאט של איווה, וקודם לכן כחבר בית הנבחרים המדינתי של איווה בשנים 2015–2019.

## ביוגרפיה
נון נולד ב-4 במאי 1979 בסטורי סיטי שבאיווה, וגדלה באלטוּנה. בשנת 1998 השלים את לימודיו התיכוניים בתיכון סאות'איסט פולק, ובשנת 2002 קיבל תואר ראשון במדע המדינה וביחסים בין-לאומיים מאוניברסיטת דרייק. בהמשך השלים ב-2004 לימודי תואר שני (MMAS) מהמכללה לפיקוד ומטה האוויריים באוניברסיטת אייר, ותואר שני נוסף ביחסים בין-לאומיים וביטחון לאומי מאוניברסיטת קיימברידג' בשנת 2007. נון שירת בחיל האוויר של ארצות הברית ולאחר מכן במשמר הלאומי של מדינת איווה. ב-2021 עוד שירת בדרגת לוטננט קולונל ופיקד על טייסת המודיעין 233 בכנף 132.

טרם כניסתו לפוליטיקה של ארצות הברית היה נון חבר בצוות המחקר של סר פיטר בוטומלי , חבר בית הנבחרים הבריטי. לאחר מכן הצטרף ללשכתו של חבר הסנאט של ארצות הברית צ'אק גראסלי בשנת 2004. אחר כך היה מנהל מדיניות אבטחת מחשב אישי במועצה לביטחון לאומי של ארצות הברית. בבחירות 2014 התמודד נון לבית הנבחרים של איווה מטעם מחוז הבחירה ה-30, החולש על מזרח מחוז פולק. הוא נבחר בבחירות אלה והחל את כהונתו ב-12 בינואר 2015. בבחירות 2018 נבחר לסנאט המדינתי של איווה כנציג מחוז הבחירה ה-15, שם כיהן בשנים 2019–2023.

בשנת 2021 הכריז נון על מועמדותו לבית הנבחרים של ארצות הברית במחוז הקונגרס השלישי של איווה. הוא קרא תיגר בבחירות 2022 על נציגת המחוז המכהנת מטעם המפלגה הדמוקרטית, סינדי אקסני. מחוז הקונגרס השלישי, החולש על מרכז איווה, הפך מבחינה דמוגרפית ליותר כפרי ורפובליקני לאחר מפקד האוכלוסין של ארצות הברית ב-2020, ולשטחיו סופחו תשעה ממחוזות איווה. המרוץ בין השניים נחשב לאחד התחרותיים ביותר בארצות הברית. נון זכה לתמיכתו של נשיא ארצות הברית לשעבר דונלד טראמפ, ובבחירות הכלליות של המפלגה הרפובליקנית נבחר בקלות למועמד המפלגה.

במהלך עימות בחירות ראשוני בפריימריז הרפובליקנים במאי 2022, הרים נון את ידו כשנשאל אם הוא מאמין שיש לאסור הפלה ללא יוצא מן הכלל. באוגוסט שלאחר מכן אמר כי לדידו אכן יש להתיר הפלה במקרים חריגים כגון גילוי עריות או אונס. בבחירות הכלליות הייתה התחרות בין אקסני לנון צמודה במיוחד, ונון ניצח בפער של 0.7%, שהם 2,153 קולות. הוא הושבע לתפקידו בראשית ינואר 2023.

## קישורים חיצוניים

* 

* 
* 
* 
* 
* 

## הערות שוליים

קטגוריה:אמריקאים ילידי איווה
קטגוריה:בוגרי אוניברסיטת דרייק
קטגוריה:בוגרי אוניברסיטת קיימברידג'
קטגוריה:חברי האספה הכללית של איווה
קטגוריה:חברי בית הנבחרים של ארצות הברית מאיווה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1979
תומאס קמפבל

**תומאס קמפבל** (באנגלית: **Thomas Campbell**;  1790, אדינבורו – 1858, לונדון) היה פסל סקוטי.

## ביוגרפיה
קמפבל החל את הכשרתו אצל סתת השיש ג'ון מרשל באדינבורו ויצר כמה פסלים.

בגיל 28 קמפבל המשיך בלימודיו באקדמיה המלכותית לאמנויות בתמיכתו של הפטרון גילברט אינס .

אינס אפשר לקמפבל בן ה-29 לפתוח ולהחזיק סטודיו ברומא במשך 11 שנים.

ברומא קמפבל פגש את אנטוניו קנובה וברטל תורוואלסן.

בלונדון קמפבל למד אצל ג'וזף נולקנס והיה עוזר של אדוארד הודג'ס ביילי. גם ברומא וגם בלונדון קמפבל נעזר לזמן מה באחיו ג'יימס קמפבל שנפטר בגיל 23.

קמפבל החזיק סטודיו בלונדון תחילה בכיכר לסטר ואחר כך ברחוב מרלבורו.

## גלריה

The Young Ascanius by Thomas Campbell at Scottish National Gallery.jpg|אסקניוס הצעיר בגלריה הלאומית של סקוטלנד
Pauline Borghese by Thomas Campbell, 1840, marble - Sculpture Gallery, Chatsworth House - Derbyshire, England - DSC03523.jpg|פולין בונפרטה באחוזת צ'טסוורת
Statue of Sarah Siddons, Westminster Abbey 01.jpg|שרה סידונס במנזר וסטמינסטר
Statue of John Hope, 4th Earl of Hopetoun, Edinburgh.jpg|ג'ון הופ, הרוזן הרביעי מהופטון בכיכר אנדראס הקדוש באדינבורו

Bust of Sir Robert Smirke, British Museum.jpg|פרוטומה של האדריכל רוברט סמירק במוזיאון הבריטי


## קישורים חיצוניים

קטגוריה:פסלים בריטים
קטגוריה:בריטים שנולדו ב-1790
קטגוריה:בריטים שנפטרו ב-1858
פלאש (סרט, 1986)

**פלאש** הוא סרט מתח ישראלי בבימויו של דורון ערן משנת 1986. זהו סרטו הראשון של דורון ערן כבמאי. הסרט הופק על ידי דורון ערן ויעוד לבנון והוא הופץ בישראל ובאירופה.
הסרט אף הוקרן בפסטיבל ולנסיה לקולנוע וזכה לביקורות אוהדות.

## תקציר העלילה
**גדי** ו**ריטה** (זאב שמשוני וניצה שאול) הם זוג נשוי המצפה לילד. ריטה היא אשתו לשעבר של **יוסי** (עמוס לביא), לוחם שהשתתף במלחמת יום הכיפורים ומאז הוא נושא עימו פוסט-טראומה. יום אחד פורץ יוסי במפתיע אל ביתם של גדי וריטה, חמוש ברובה, במטרה להשיב את ריטה אליו בחזרה וכן למחוק את תדמית המסכן שדבקה בו. הוא כופה על גדי לנהל עימו דו-קרב על ליבה של ריטה, דו-קרב שבהמשך מתפתח למלחמה של ממש. 

בעוד ששני הגברים נלחמים אחד בשני, מנסה ריטה לגשר ביניהם ולהביא להפסקת אש בעוד שהיא עצמה נקרעת בין אהבתה לבעלה הנוכחי, לו היא הרה, לבין רגשותיה שנותרו לה כלפי בעלה לשעבר.

## קישורים חיצוניים
* 
* פלאש, באתר סינמטק ירושלים
* קואופרטיב של קולנוע, כתבה מאת חיים נגיד, מתוך מעריב⁩, 9 בדצמבר 1986, באתר הספרייה הלאומית של ישראל

## הערות שוליים

2023 01
קטגוריה:סרטים ישראליים
קטגוריה:סרטי דורון ערן
תתמ"ד

**תתמ"ד** (ראשי תיבות: תלמוד תורה ממלכתי דתי) הם בתי ספר לבנים בחברה הדתית לאומית, ובפרט בחברה החרדית לאומית הנכללים בזרם החינוך הממלכתי-דתי.

## היסטוריה
החל משנות השישים, נולד הצורך בקרב משפחות תורניות-ציוניות מהזרם הממלכתי-דתי לשלוח את ילדיהם למוסדות נפרדים, בהם יש תגבור משמעותי של לימודי הקודש, תוך שילוב של לימודי מקצועות החול ברמה טובה.

כך, בשנת ה'תשכ"א (1961) הוקם בבני-ברק בית הספר הממ"ד "סגולה", שהיה מוסד ממ"ד נפרד לבנים בלבד ולמעשה היווה את הסנונית הראשונה במה שלימים ייקרא ת"תמד - תלמוד-תורה בחינוך הממלכתי-דתי.

עם זאת, עד לשנת 2010 חלק גדול מתלמודי התורה במגזר הדתי-לאומי היו במעמד מוכר שאינו רשמי. באותה שנה החליט משרד החינוך להקים מעמד חדש בתוך החמ"ד – תתמ"ד, כאשר בתי הספר במעמד זה יזכו לקבל תקציב ממשלתי מלא אך ישמרו על עצמאותם. תלמוד תורה מורשה היה הראשון להצטרף למהלך ומעמדו כתתמ"ד נקבע לתקופת ניסיון של 5 שנים.

מאז הצטרפו תלמודי תורה נוספים למעמד. בישראל קיימים נכון ל-2023 כ-60 תתמ"דים, בפרישה גאוגרפית רחבה.

## מאפיינים
בדרך כלל התתמ"ד הוא מוסד שש שנתי (כיתות א'-ו') או מוסד שמונה שנתי (כיתות א'–ח'). תתמ"ד מוגדר לצורך קליטת תלמידים כמוסד חינוך על אזורי (במצב שהוא היחיד באזורו).

כיום תתמ"דים הפכו להיות נפוצים בציבור הדתי לאומי ובעיקר בציבורהחרד"לי.

### תוכנית הלימודים
תתמ"ד הוא בית ספר ששם דגש על לימודי קודש (לימודי הקודש מהווים מעל 50% משעות הלימוד), ולומדים בו גם מקצועות חול (עברית, אנגלית, מדעים ועוד). שיעורי הקודש נלמדים בעיקר בבוקר. תוכנית הלימודים בבית הספר כוללת את לימודי היסוד הנדרשים על ידי משרד החינוך בחינוך ממלכתי דתי או בחינוך ממלכתי חרדי. משרד החינוך מעניק למנהל ולנציגי הורים אפשרות לבחור את האופן בו ילמדו לימודי הקודש. התתמ"ד יכול להפעיל תוכנית לימודים נוספת ייחודית לו, והיא תמומן על ידי ההורים. התתמ"ד זכאי לבחור שלא להשתתף בפעילויות תרבות שאינן תואמות את רוח התתמ"ד. ספרי הלימוד בתתמ"ד הם ספרי הלימוד המאושרים ללימוד בבית הספר הממ"ח, והחופשות תואמות ללוח החופשות במגזר החרדי.

### מורים בתתמ"ד

מנהל התתמ"ד נבחר על פי כללי משרד החינוך תוך הקפדה על התאמתו לאופי התתמ"ד.

המורים בתתמ"ד נקראים לרוב הרב או המורה. הם מקבלים הדרכה המותאמת לתוכנית הלימודים ולשיטות ההוראה הנהוגות בתתמ"ד. המורים נבחרים על ידי המנהל והמפקח של בית הספר, על פי כללי משרד החינוך, לפי תנאי ההכשרה הנדרשים ולפי התאמתם לרוח התתמ"ד.

מחנכי הכיתות הם מורים "מלמדים" או "רבנים", בעלי רקע תורני, שהוכשרו לתפקידם.

### תקנון התתמ"ד
בפתיחת התתמ"ד, המנהל יקבע באישור המפקח על התתמ"דים תקנון בית ספרי בו התייחסות לאורח החיים הייחודי לתתמ"ד ולדרישות מן התלמידים המתחייבות מאורח חיים זה. מפקח בית הספר ונציגי הורים יידרשו לאשר את התקנון. שינוי התקנון יהיה באישור מנהל בית הספר, מפקח בית הספר ונציגי הורים.

### בחינות מיצ"ב בתתמ"ד

בתתמ"דים נהוגים מבחני המיצ"ב של הממ"ח.

### המפקח על התתמ"דים

החל משנת הלימודים ה'תשפ"ב (2022) משמש הרב דוד וקסלר כמפקח הארצי על התתמ"דים.

## ראו גם
* חינוך ממלכתי דתי

## קישורים חיצוניים
* מאפייני התתמ"ד, באתר משרד החינוך, מינהל החינוך הדתי

## הערות שוליים

קטגוריה:ארגון החינוך
קטגוריה:ציונות דתית: חינוך
קטגוריה:תלמודי תורה
בירנדרנגר

**בירנדרנגר** (בנפאלית: **वीरेन्द्रनगर**) היא בירת פרובינציית קרנאלי במערב נפאל והעיר הגדולה בה. העיר משמשת גם כבירת מחוז סורקהט בדרום-מערב הפרובינציה. על פי מפקד האוכלוסין משנת 2021 אוכלוסיית העיר מונה  153,863 תושבים. זוהי אחת הערים הצומחות ביותר בנפאל כאשר והגירה מסיבית מכפרים סביבה הובילה לגידול של 720% באוכלוסייה בין 1982 ל-2015. בירנדרנגר מהווה נקודת מפגש של שני כבישים מהירים לאומיים,  ו. העיר היא מרכז סחר אזורי במרכז מערב נפאל.

## קישורים חיצוניים
* 

## הערות שוליים

קטגוריה:נפאל: ערים
קטגוריה:ערי בירה של יחידות מנהליות
תוכן מיני

בשיח התקשורתי, **תוכן מיני** הוא סוג של תוכן מילולי או ויזואלי, המתאר פעילות מינית, אשר עשויה להיות מפורשת (פורנוגרפיה), מרומזת (פלירט), או לכלול שפה מינית ולשון הרע.

תוכן מיני הוא גורם בעל משמעות רבה ברוב מערכות דירוג התוכן, כגון עבור תוכניות טלוויזיה, סרטים ומשחקי וידאו. הזמינות הגוברת של תוכן מיני, במיוחד באינטרנט, הגדילה את החשיפה של אנשים לתוכן מיני. עם זאת, חשיפה כזו לא תמיד רצויה.

מחקרים הראו שחשיפה לתוכן מיני משפיעה על מחשבותיהם והתנהגותם של אנשים, אם כי קיימת מחלוקת לגבי מידת ההשפעה. גרט מרטין האלד, פסיכולוג מאוניברסיטת קופנהגן, שחיבר מחקר בנושא זה, מצא כי צפייה ב-"מדיה בעלת אופי מיני מפורשת" מהווה רק 0.3% עד 4% משינויי ההתנהגות. כמו כן, המחקר מצא כי "הנתונים שלנו מצביעים על כך שגורמים אחרים כגון נטיות אישיות - חיפוש אחר תחושה ספציפית - במקום צריכה של חומר מיני מפורש עשוי למלא תפקיד חשוב יותר במגוון התנהגויות מיניות של מתבגרים ומבוגרים צעירים."

## ראו גם
* צנזורה
* ארוטיקה
* NSFW
* פורנוגרפיה

## קישורים חיצוניים

## הערות שוליים

קטגוריה:מיניות בתרבות פופולרית
מוזיאון יהדות רוסיה

**מוזיאון יהדות רוסיה**, בשמו המלא "מוזיאון ההיסטוריה היהודית ברוסיה" (ברוסית: Музей Истории Евреев в России), נפתח במאי 2011 במוסקבה ברחוב פטרובסקו-רזומובסקאיה מס' 10.

## היסטוריה
במוסקבה פועלים שלושה מוזיאונים יהודיים שונים אשר הוקמו לאחר התפרקות ברית המועצות:
* **מוזיאון המורשת היהודית והשואה (**בית הכנסת לזכר השואה**)** שהוקם בשנת 1998. המוזיאון נמצא בפארק הניצחון בפוקלונאיה גורה (Poklonnaya Gora) (הר ההשתחוות) בסמיכות למוזיאון "המלחמה הפטריוטית הגדולה" שהוקם לזכר הניצחון הסובייטי על גרמניה הנאצית במלחמת העולם השנייה. בטקס הפתיחה, אירוע שציין את ההכרה הרוסית הרשמית בשואה, השתתף גם נשיא הפדרציה הרוסית בוריס ילצין.
* **[[מוזיאון היהדות והסובלנות]] אשר** נחנך ב-8 בנובמבר 2012 בהשתתפות נשיא המדינה שמעון פרס ושר החוץ של רוסיה סרגיי לברוב.
* **המוזיאון להיסטוריה יהודית**, מוזיאון פרטי שהוקם על ידי סרגיי לבוביץ' אוסטינוב, סופר, עיתונאי, איש עסקים, אספן, נדבן וחבר במועצת המנהלים של הקונגרס היהודי-רוסי. סרגיי אוסטינוב ראה בהקמת המוזיאון את תרומתו האישית לשימור התרבות היהודית ההולכת ונעלמת ולהצגתה לפני קהל רחב. סרגיי אוסטינוב הוא המנהל והבעלים של המוזיאון. בשנת 2012 המוזיאון קיבל את הכרת ארגון המוזיאונים היהודיים באירופה (Association of European Jewish Museums (AEJM)).

בשנת 2010 סרגיי אוסטינוב ארגן תערוכה בשם "תחום המושב. פרויקט המוזיאון היהודי" שבה הציג את יוזמתו להקמת מוזיאון המוקדש להיסטוריה ולתרבות של יהדות רוסיה. בהמשך הוזמנו מומחים לדבר, הוקם אוסף פריטים ונבנה המוזיאון. למוזיאון שני יועצים מישראל, הלל (גרגורי) קזובסקי, חוקר אומנות ירושלמי, אשר פרסם מחקר מקיף המוקדש לתולדות האמנות, המוזיקה והתיאטרון היהודי ולבחינת תפקידם בהתפתחותה של התרבות היהודית הלאומית בשטחה של קיסרות רוסיה, וד"ר בוריס חיימוביץ חוקר אומנות יהודית מהאוניברסיטה העברית בירושלים, ומנהלת אקדמית ד"ר מריה קספינה, פילולוגית, אתנוגרפית וחוקרת פולקלור, פרופסור חבר במרכז הרוסי-אמריקאי לחקר המקרא והיהדות ובמרכז לחקר הדתות של האוניברסיטה ההומניטרית הממלכתית של רוסיה.

## אוספי המוזיאון
המוזיאון משחזר תמונה רחבה של חיי היהודים החל מהמאה ה-18 ועד לפרסטרויקה בשנת 1980.

אוספי המוזיאון כוללים מעל ארבעת אלפים פריטים אותנטיים שנאספו מכל אזורי ברית המועצות לשעבר, אך רק בין אלף לאלפיים פריטים יכולים להיות מוצגים בזמן נתון. תערוכות המוזיאון מתמקדות בשני נושאים:
* חיי היום-יום, הדת, עיצוב בתי הכנסת, צורות חיי הקהילה.
* תהליכים חברתיים שחלו בחברה היהודית בהקשר להיסטוריה הרוסית, לדוגמה: היסטוריה של החינוך היהודי ברוסיה, תנועת ההשכלה, ההתיישבות היהודית החקלאית בדרום אוקראינה, היחסים עם הרשויות והמאבק הפוליטי ברוסיה והשתתפותם של היהודים במלחמות שנוהלו על ידי האימפריה הרוסית ועל ידי ברית המועצות.

אוספי המוזיאון מייצגים את כל מגוון הקהילות היהודיות – אשכנזים ממזרח אירופה, יהודי גיאורגיה, היהודים ההרריים מאזור הקווקז, יהודי בוכרה, הקראים, ה"גרים" והסובוטניקים.

צוות המוזיאון נוסע לבלארוס, אוזבקיסטן, מולדובה, רומניה ואוקראינה כדי לרכוש פריטים בקהילות קיימות ולהקליט אגדות ומסורות היסטוריות במקומות בהם הקהילות היהודיות הולכות ונעלמות.

## קישורים חיצוניים

* 

## הערות שוליים

קטגוריה:יהדות רוסיה
קטגוריה:אירופה: מוזיאונים לתולדות עם ישראל
קטגוריה:אסיה: מוזיאונים לתולדות עם ישראל
קטגוריה:אירופה: מוזיאונים בנושא יהדות
קטגוריה:מוסקבה: מוזיאונים
Almost Cut My Hair

" **Almost Cut My Hair** " (בעברית: "כמעט גזרתי את שערי") הוא שיר של קרוסבי, סטילס, נאש ויאנג, שיצא במקור באלבום "Déjà Vu" של הלהקה משנת 1970. הוא הוקלט באולפני וולי היידר שבסן פרנסיסקו ב-9 בינואר 1970. השיר נחשב לאחד משירי הלהקה החשובים.

## רקע
השיר מתאר דילמה אמיתית שעימה התמודדו היפים רבים: האם לקצר את שערם לאורך פרקטי יותר, או להשאיר אותו ארוך כסמל למרד. הוא נכתב על ידי דייוויד קרוסבי, וכולל שירת סולו של קרוסבי, כאשר שאר חברי הלהקה מצטרפים רק בנגינה ולא בליווי קולי הרמוני, כפי שנהגו ברבים משיריה האחרים של הלהקה דבר שהיווה את אחד ממאפייניה הבולטים של הרביעייה. בניגוד לרוב הרצועות ב-"Deja Vu", הרביעייה ונגני האולפן שלה, דאלאס טיילור (תופים) וגרג ריבס (בס), הקליטו את השיר כשכולם באותו מקום ובאותו זמן.

למרות שהרעיון של שיער ארוך כ"דגל פריקיות" ("freak flag" במילות השיר) הופיע קודם לכן, למשל בשירו של ג'ימי הנדריקס משנת 1967 " If 6 Was 9 ", נחשב השיר של קרוסבי כזה שהביא לפופולריות הרעיון של שיער ארוך כסמל מכוון ונראה לעין של הנושא אותו, של השתייכות לתרבות הנגד, והתנגדות לערכי הממסד. השיר מזכיר את נושא ה"פרנויה" של הזמר בראותו את המשטרה; ג'יימס פרון כותב ש"יותר מכל שיר אחר של התקופה כולה", הוא "משקף את המידה שבה הפילוג בחברה האמריקאית... עלה לנקודת רתיחה של אלימות וטרור".

השיר הפך לאחד משירי המפתח של קרוסבי, ו"כנראה השיר הפוליטי החשוב ביותר שלו". קרוסבי עצמו הצהיר "היה זה המלל הבוסרי ביותר שכתבתי אי פעם ולבטח אין כאן שירה גדולה אבל יש למילים השפעה רגשית, בזה אין ספק".

מבחינה מוזיקלית, מייצג השיר את הקו החשמלי והקשה יותר של הלהקה עם ריף פתיחה בולט של גיטרה חשמלית בביצועו של ניל יאנג ועם גשר מוזיקלי  אינסטרומנטלי שכולל "שיחה" של שלוש הגיטרות החשמליות של קרוסבי, סטילס ויאנג. בתחילה השיר נכתב ובוצע על ידי קרוסבי בליווי גיטרה אקוסטית ובאופי איטי ומהורהר. השיר נראה לסטילס רך מדי, אך לאחר העיבוד המוזיקלי החשמלי שהוביל ניל יאנג אושר השיר על ידי חברי הלהקה.

## הלהקה
* דייוויד קרוסבי - שירה מובילה, גיטרה קצב
* סטיבן סטילס  - גיטרות
* גרהם נאש - אורגן
* ניל יאנג - גיטרות

### נגנים נוספים
* גרג ריבס - בס
* דאלאס טיילור - תופים, כלי הקשה

## הערות שוליים

קטגוריה:תרבות הנגד של שנות השישים
פיוצ'ר האוס

**פיוצ'ר האוס** (באנגלית: **Future house**) הוא תת-ז'אנר של מוזיקת האוס שהופיע לראשונה בעשור השני של המאה ה-21 בבריטניה, כמיזוג בין דיפ האוס, גראז' בריטי ומוזיקת דאנס אלקטרונית.

## אטימולוגיה
פיוצ'ר האוס נטבע לראשונה על ידי התקליטן הצרפתי צ'אמי , והופיע לראשונה בקטגוריית הרמיקס ל-"Go Deep" של ג'נט ג'קסון, שהועלה לחשבון הסאונדקלאוד של התקליטן ב-2013. התקליטן השתמש במונח מבלי להתייחס אליו כאל ז'אנר. בריאיון עיתונאי מ-2015 אמר כי: "פיוצ'ר האוס נועד להיות 'כל סוג של מוזיקת האוס שעדיין לא הומצאה', אז מעולם לא התייחסתי לזה כז'אנר. אני מניח שאנשים הפכו את זה למה שזה מפני שהמוזיקה שלי הייתה ספציפית ובנתה קישוריות בין האוס ל-EDM, וזה לא דבר רע". מאוחר יותר, בשנת 2016, חנות המוזיקה המקוונת הפופולרית, ביטפורט, הוסיפה את פיוצ'ר האוס כאחד משלושת תגי הז'אנר החדשים. יש המתארים את אוליבר הלדנס ודון דיאבלו כחלוצי הז'אנר.

## מאפיינים
פיוצ'ר האוס הוא תת-ז'אנר של מוזיקת האוס. שירים בתוך הז'אנר מאופיינים בדרך כלל במנגינה מושתקת עם דרופ מתכתי, צליל אלסטי ובאסליינים מאופנים בתדר. הקצב הנפוץ ביותר בפיוצ'ר האוס הוא ב-126–128 BPM, אך הוא יכול להופיע אפילו ב-120–130 BPM.

## פופולריות
הצלחות במצעדים בין-לאומיים של שירים, ביניהם השירים "Gecko (Overdrive)" של אוליבר הלדנס בשיתוף בקי היל ו-"Last All Night (Koala)"  של אוליבר הלדנס בשיתוף קייט סטיוארט , הביאו את הז'אנר להכרה רחבה יותר במיינסטרים ב-2014. אמנים, כגון מרטין סולבג, Good Times Ahead  וליאם פיין, שילבו מאז את תת-הז'אנר בעבודתם.

## הערות שוליים

קטגוריה:שנות ה-2010 במוזיקה
קטגוריה:סגנונות מוזיקליים
ג'ו-און: רוח שחורה

**ג'ו-און: רוח שחורה** (מיפנית: **呪怨: 黒い少女**) הוא סרט אימה יפני שנוצר בשנת 2009 לציון עשור ליצירת סרטי ג'ו-און המקוריים. בדומה לרוב סרטי הסדרה, עלילת הסרט מחולקת לפרקים המוצגים בסדר לא ליניארי. עלילת הסרט עוקבת אחר נערה מתבגרת המתאשפזת בבית החולים לאחר שציסטה מתגלה בגופה. הציסטה היא בעצם השאריות של אחיה התאום, שמת ברחם.

סרט זה, ביחד עם הסרט הבא בסדרה עוסקים בקללה שלא קשורה לקללת משפחת סא'אקי, ולכן דמותה של קיאקו סא'אקי לא מופיעה בהם (מלבד דמותו של טושיו שמופיע בהופעת קמע).

## עלילה
**עלילת הסרט היא לא ליניארית, אך פה היא תוצג לפי הסדר.**

לאחר שהתעלפה בבית הספר, נערה צעירה בשם **פוקי יוקוטה** נשלחת לבית החולים. לאחר שחרורה, פוקי חוזרת הביתה ביחד עם אמה, **קיוואקו**. בהגיען לבית, פוקי מתחילה להשמיע ייללות חתול וחרחורי גסיסה מפיה ומביטה על אביה, **יוקוטה** ואומרת לו משום מקום שהוא "ירצח אישה בידיו".

פוקי נשלחת שוב לבית החולים ומראויינת על ידי פסיכולוג. לאחר הריאיון, פוקי נשארת לאשפוז בבית החולים ואחות בשם **יוקו** משגיחה עליה. הרופא בבית החולים מסביר לקיוואקו שבתוך גופה של פוקי יש ציסטה. הציסטה מתגלה להיות . קיוואקה מבינה שמצבה של פוקי הוא על טבעי ויוצרת קשר עם אחותה, **מאריקו** הרגישה לעל טבעי על מנת שזאת תבדוק את פוקי. השתיים מסיקות שהתאום בגופה של פוקי הוא . מאריקו מקיימת טקס גירוש שדים על מנת לגרש את הרוח מגופה של פוקי, אך הרוח מערימה עליה וגורמת לה לגרש את רוחה של פוקי במקום. הרוח, ששולטת על גופה של פוקי, מגיעה לביתה של מאריקו ורוצחת אותה, את בעלה ואת בנה.

הרוח, ששולטת על גופה של פוקי נשלחת לבית החולים ובמאמץ אחרון, קיוואקו קופצת ביחד איתה מגג בית החולים במטרה לסיים את הקללה והשתיים מוצאות את מותן. למרות זאת, הרוח משתחררת מגופה המת של פוקי וגורמת ליוקוטה לרצוח את **איינו**, אחת העובדות בחברה בה הוא עובד. במעשיו, יוקוטה מגשים את הנבואה של פוקי. לאחר מכן, הרוח מגיעה אל ביתה של יוקו, האחות מבית החולים והורגת אותה ואת שכנה, **טאטסויה**.

## שחקנים
*  - **יוקו**.
*  - **טאטסויה**.
*  - **מאריקו**.
*  - **קיוואקו**.
* האנה מאטסומוטו - **פוקי**.
* יונו נאקאזונו - **איינו**.
*  - **מאטסומי**.
* קוניטרו שיגיאמה - **ריוטה**.
* מאסאנובו קאטסומורה - **יוקוטה**.
* שוסיי אוטו - **[[טושיו סא'אקי]]** (הופעת קמע).

## הפצה
הסרט הופץ ביחד עם הסרט "ג'ו-און: רוח לבנה" על גבי תקליטורי DVD בממלכה המאוחדת ב-26 באפריל 2010, ולאחר מכן הסרטים הופצו גם באיכות DVD ובלו-ריי בארצות הברית ב-17 במאי 2011.

## קישורים חיצוניים

## הערות שוליים

קטגוריה:טוקיו בקולנוע
קטגוריה:סרטי 2009
קטגוריה:סרטי אימה יפניים
קטגוריה:סרטי אימה מ-2009
קטגוריה:סרטי אימה על-טבעיים משנות ה-2000
קטגוריה:סרטי רוחות רפאים
קטגוריה:סרטים על קללות
קטגוריה:הטינה / ג'ו-און
אנטון ווקס

**אנטון צ'ארלס ווקס** (באנגלית: **Anton Charles Walkes**; 8 בפברואר 1997 – 19 בינואר 2023) היה כדורגלן אנגלי ששיחק בעמדת הבלם.

## קריירת מועדונים
ווקס גדל במחלקת הנוער של טוטנהאם הוטספר. ב-21 בספטמבר 2016 ערך את הופעתו היחידה במדי המועדון, בניצחון 5-0 על ג'ילינגהאם במסגרת גביע הפוטבול ליג.

ב-26 בינואר 2017 הושאל ווקס לאטלנטה יונייטד מה-MLS למשך עונת . ב-6 במרץ ערך את הופעת הבכורה שלו במועדון, בהפסד 2-1 לניו יורק רד בולס במסגרת הליגה. ב-5 ביולי הבקיע את שער הבכורה שלו במועדון, בניצחון 4-2 על סן חוזה ארת'קווייקס במסגרת הליגה. בסך הכל ערך 21 הופעות ליגה במהלך תקופת ההשאלה, בהן הבקיע שני שערים.

ב-29 בינואר 2018 הושאל ווקס עד לתום עונת  לפורטסמות' מהפוטבול ליג הראשונה. ב-18 ביולי 2018 חתם ווקס על חוזה קבוע במועדון. בסך הכל ערך 48 הופעות ליגה במדי המועדון, בהן הבקיע שני שערים.

ב-9 בינואר 2020 חתם ווקס באטלנטה יונייטד מה-MLS. הוא שיחק במועדון במשך שתי עונות, בהן הבקיע שני שערים.

ב-14 בדצמבר 2021 חתם ווקס בשארלוט מה-MLS. ב-20 במרץ 2022 ערך את הופעת הבכורה שלו במועדון, בניצחון 3-1 על ניו אינגלנד רבולושן במסגרת הליגה. בסך הכל ערך 23 הופעות ליגה במדי המועדון.

## חיים אישיים
ווקס נולד ברובע לואישהאם שבלונדון. היה ממוצא ג'מייקני. לווקס ובת זוגו, אלכסיס, נולדה בת.

בנובמבר 2018, הודה בנהיגה בזמן פסילה. הוא נקנס וקיבל עונש של 120 שעות של עבודות שירות.

### מותו
ב-18 בינואר 2023, ווקס היה במיאמי, שם ערכה קבוצת הכדורגל שארלוט מחנה אימונים בן 12 ימים. בסביבות השעה 15:00, הוא נפצע בהתנגשות של שתי סירות ליד אצטדיון מיאמי מרין. הוא פונה לבית החולים, שם מת מפצעיו למחרת בבוקר, בגיל 25.

## תארים
;פורטסמות'
* פרס הפוטבול ליג: 2018/2019

## קישורים חיצוניים

## הערות שוליים

קטגוריה:כדורגלנים אנגלים
קטגוריה:בלמי כדורגל אנגלים
קטגוריה:לונדון: כדורגלנים
קטגוריה:כדורגלני טוטנהאם הוטספר
קטגוריה:כדורגלני אטלנטה יונייטד
קטגוריה:כדורגלני פורטסמות'
קטגוריה:כדורגלני שארלוט
קטגוריה:ספורטאים זרים בארצות הברית
קטגוריה:כדורגלנים שמתו במהלך הקריירה
קטגוריה:הרוגי תאונות
קטגוריה:אנגלים ממוצא ג'מייקני
קטגוריה:אנגלים שנולדו ב-1997
קטגוריה:אנגלים שנפטרו ב-2023
מערך שיעור

**מערך שיעור** הוא תוכנית המשמשת מורים, המפרטת את מהלך ההוראה או "מסלול הלמידה" לקראת שיעור ובמהלכו. מערכי שיעור יומיים מפותחים על ידי מורים, על מנת שיוכלו להשתמש בהם כאשר הם מנחים את הלמידה בכיתה.

הפרטים של מערך השיעור משתנים בהתאם להעדפות של המורה, הנושא הנדון, וצרכי התלמידים. ייתכן גם שיהיו מקרים בהם צריכים לקחת בחשבון דרישות שונות שנקבעו גם על ידי מערכת בתי הספר כאשר המורים מפתחים את מערך השיעור.

מערך השיעור צריך לכלול בין היתר את מטרת העל של השיעור (מהו ההישג המבוקש בתום השיעור, מנוסחת באופן כוללני, למשל שיפור כישורי קריאה, הכרת מערכת השמש), את המטרות הספציפיות של השיעור (תוצר הלימודים בתום השיעור, למשל התלמידים יקראו קטע באופן שוטף, התלמידים יכירו את כוכבי הלכת במערכת השמש), כיצד יושגו מטרת העל והמטרות הספציפיות (שיטות ההוראה והתהליך בשיעור, למשל התלמידים יסמנו את המילים הקשות, התלמידים יצבעו בצבע מבוקש את כוכבי הלכת השונים) וכיצד תימדד יעילות השיעור בהשגת המטרות, למשל על ידי מטלות שונות, כגון מבחן, דף עבודה, שיעורי בית וכו'.

## ראו גם
* תוכנית לימודים
* סילבוס
* הטקסונומיה של בלום

קטגוריה:הוראה
קטגוריה:פדגוגיה
דוריטוס

[ממוזער|פס הייצור של חטיפי דוריטוס במפעל המלוחים של [שטראוס גרופ בשדרות]]
**דוריטוס** (באנגלית: **Doritos**) הוא מותג אמריקאי של צ'יפס טורטייה בטעמים שונים, המיוצר מאז 1964 על ידי חברת פריטו-ליי, חברה בת של תאגיד פפסיקו. חטיף הדוריטוס היה במקור חסר טעם מיוחד. בשנת 1966 נמכרה לראשונה הגרסה של החטיף בטעם תירס קלוי, בשנת 1967 נמכרה לראשונה הגרסה של החטיף בטעם טאקו, ובשנת 1972 נמכרה לראשונה הגרסה של החטיף בטעם גבינת נאצ'וס. טעמים מיוחדים אחרים החלו להופיע לראשונה בסוף שנות ה-80 של המאה ה-20. הקונספט של החטיף פותח במקור במסעדה בדיסנילנד.

החטיף זכה לפרסום רב בזכות מסעות פרסום שיווקיים גדולים, כולל פרסומות רבות ששודרו לאורך השנים במהלך הסופרבול.

בישראל מיוצר החטיף במפעל המלוחים של קבוצת שטראוס (בשותפות עם פריטו-ליי) בשדרות. את הזיכיון לשיווק החטיפים המלוחים של "פריטו-ליי" בישראל, כולל "דוריטוס", לצד "צ'יטוס" ו"ראפלס" קיבלה בשנת 1991 חברת המזון "עלית"; כחלק מכניסת חברת האם, תאגיד "פפסיקו", לפעילות בישראל, שכללה מתן זכיין לחברת טמפו משקאות לייצר פפסי בישראל. החטיפים של "פריטו-ליי" יובאו תחילה מטורקיה אך בשנת 1992 החלה חברת "עלית" (שמוזגה אחר כך לתוך "שטראוס גרופ") לייצר את החטיפים המלוחים של פפסיקו במפעל שלה בשדרות. בשנת 1999 רכשה "פריטו-ליי" 50% מהבעלות עליו תמורת 10 מיליון דולר, והוא פועל מאז תחת השם "שטראוס פריטו ליי". ל"שטראוס פריטו-ליי" הוענק רישיון בלעדי לייצור, הפצה ומכירה בישראל של חטיפים המבוססים על ידע וסימני מסחר של פריטו-ליי.

בשנת 2021 סבל המוצר מ"שרינקפלציה", משקל כל אריזה הפך נמוך יותר אך המחיר נותר ללא שינוי.
## סמלילים


קובץ: דוריטוס לוגו ראשון.png|סמליל דוריטוס הישראלי הראשון 1995–1997
קובץ: דוריטוס לוגו שני.png|סמליל דוריטוס הישראלי השני 1997–2000
קובץ: דוריטוס לוגו שלישי.png|סמליל דוריטוס הישראלי השלישי 2000–2006
קובץ: דוריטוס לוגו רביעי.png|סמליל דוריטוס הישראלי הרביעי 2006–2014
קובץ: דוריטוס לוגו חמישי.png|סמליל דוריטוס הישראלי החמישי 2014-הלאה


## קישורים חיצוניים

* 

## הערות שוליים

קטגוריה:חטיפים
ראפלס

**ראפלס** (באנגלית: **Ruffles**) הוא מותג אמריקאי של חטיף תפוחי אדמה, המיוצר על ידי חברת פריטו-ליי, חברה בת של תאגיד פפסיקו.

חברת פריטו (אשר תהפוך בהמשך לחברת פריטו-ליי) רכשה את הזכויות של החטיף ראפלס במהלך שנת 1958 מהיוצר של החטיף – ברנהרדט סטהמר.

החטיף נמכר בטעמים רבים כולל - שמנת חמוצה ובצל, צ'דר ושמנת חמוצה, גבינה, ברביקיו, מלח וחומץ, גבינת שמנת, ובאפלו וינג .

## בישראל
בשנת 1991 קיבלה חברת המזון "עלית" זיכיון לשיווק החטיפים המלוחים של "פריטו-ליי" בישראל, כולל "ראפלס", לצד "צ'יטוס" ו"דוריטוס"; כחלק מכניסת חברת האם, תאגיד "פפסיקו", לפעילות בישראל, שכללה מתן זכיין לחברת טמפו משקאות לייצר פפסי בישראל. החטיפים של "פריטו-ליי" ייבאו תחילה מטורקיה אך בשנת 1992 החלה חברת "עלית" (שמוזגה אחר כך לתוך "שטראוס גרופ") לייצר את החטיפים המלוחים של פפסיקו במפעל שלה בשדרות. בשנת 1999 רכשה "פריטו-ליי" 50% מהבעלות עליו תמורת תמורת 10 מיליון דולר, והוא פועל מאז תחת השם "שטראוס פריטו ליי". ל"שטראוס פריטו-ליי" הוענק רישיון בלעדי לייצור, הפצה ומכירה בישראל של חטיפים המבוססים על ידע וסימני מסחר של פריטו-ליי.

מפעל "שטראוס פריטו-ליי" בשדרות מייצר גם את המותג הישראלי "תפוצ'יפס", מותג שהושק לראשונה ב-1973 על ידי מפעל "תפוד" של יישובי שער הנגב. את המותג שיווקה חברת "פרומין" שנרכשה אחר כך על ידי "אסם". חברת "עלית" רכשה את המותג וקו הייצור שלו במקביל לקבלת הזיכיון של "פריטו-ליי" ב-1991, כך שישמש בסיס למפעל שלה; מאז הוא מיוצר לפי נוסחה של "פריטו-ליי" ומחזיק בכ-65% משוק חטיפי תפוחי אדמה בישראל. בשנים 1991–2002 שווק במקביל בישראל המותג "ראפלס" לצד "תפוצ'יפס", אך השותפות החליטה כי נכון יותר לרכז את המשאבים במותג קיים חזק אחד בישראל - "תפוצ'יפס", ולא לפזר אותם על מספר מותגים ושיווק "ראפלס" בישראל נפסק. במקומו הושק המותג "תפוצ'יפס אקסטרה".בהמשך יובא מחו"ל ראפלס המקורי במקביל לגרסה הישראלית שלו.

## קישורים חיצוניים

* 
## הערות שוליים

קטגוריה:חטיפים
קטגוריה:תפוח אדמה
גרייסטון הולט

**גריסטון הולט** (באנגלית: **Greyston Holt**; נולד ב-30 בספטמבר 1985) הוא שחקן קנדי.

## ביוגרפיה
גריסטון סטפנצ'יק נולד בקלגרי, אלברטה. הוא גדל עם הוריו מייק וננסי, באי סולט ספרינג, קולומביה הבריטית. סבו וסבתו, מייק ואדית סטפנצ'יק היגרו מהונגריה ב-1957 ללת'ברידג'. גם סבתו של גריסטון מצד אמו, אנה הורבאת' היגרה מהונגריה עם הוריה ב-1927.

במהלך שנות התיכון למד לנגן בגיטרה ולאחר מכן הקים להקה וניגן במקומות שונים. והשתלם בקורסי משחק.

## קריירה
הוא עבר לוונקובר לאחר התיכון כדי להמשיך בקריירת משחק. הוא לוהק לתפקיד קטן בסדרת הטלוויזיה "Killer Bash" ואחריו תפקיד קטן נוסף במיני-סדרה עטורת הפרסים של סטיבן ספילברג, *Into the West* . לאחר תפקידים קטנים בתוכניות טלוויזיה בהן סמולוויל, "קשרי דם" וה-4400, הוא לוהק לתפקיד חוזר בסדרת הטלוויזיה "מחוז דורהאם" עליו היה מועמד לפרס ליאו בקטגוריית הופעת המשנה הטובה ביותר של שחקן בסדרה דרמטית. מאוחר יותר הוא לוהק לתפקידי אורח בסדרות טלוויזיה רבות בהן סטארגייט יוניברס, מקלט באפלה, פרינג''' ו-"פלאשפוינט".

בשנת 2011, הוא לוהק לתפקיד אמרסון האוזר הצעיר בסדרת הטלוויזיה קצרת הימים מבית היוצר של ערוץ פוקס, אלקטרז. תפקידו הגדול ביותר בסדרת הטלוויזיה של פנטזיה /אימה בחלל "Bitten" שעליה קיבל מועמדות נוספת לפרס ליאו.  הצלחת הסדרה הביאה לכך שהיא נרכשה על ידי ערוץ הכבלים הבסיסי האמריקאי, "Syfy" שחידש את התכנית לעונה שנייה בת 10 פרקים. 

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:אישים ממוצא הונגרי
קטגוריה:קנדים שנולדו ב-1985
ג'ולי מושלס

**ג'וּלי מוֹשֶלֶס** (**Julie (Julianne) Moscheles**, בצ'כית: **Julie Moschelesová**; 21 באוגוסט 1892 – 7 בינואר 1956) הייתה מדענית יהודיה צ'כית, ראשונת הגאוגרפים הצ'כים.

## קורות חייה ופועלה
ג'ולי (יוליאנה) מושלס נולדה למשפחה יהודית אמידה בפראג, אז אוסטרו-הונגריה. אביה, וילהלם מושלס היה משפטן. גרמנית הייתה שפת האֵם שלה, והצ'כית – שפת סביבתה. בגלל העיוורון שבו לקתה אִמהּ גדלה ג'ולי אצל בן משפחתה, הצייר והאספרנטיסט האנגלי פליקס מושלס  (1833–1917), בנו של המוזיקאי איגנץ מושלס. ג'ולי מושלס התחנכה בלונדון ונסעה עם חונכיה ברחבי אירופה וצפון אפריקה, ומסעות אלה השפיעו על התפתחותה. בשהותם במרוקו פגשה בגאולוג הנורווגי הנס הנריק רוֹיש  (1852–1922), שהתרשם משליטתה בשפות שונות והעסיק אותה כמתורגמנית במכון הגאולוגי באוסלו. בעבודתה בנורווגיה השיגה את ידיעותיה בשפות נורדיות ובגאומורפולוגיה של חצי האי הסקנדינבי.

ב-1912 החלה את לימודיה בגאוגרפיה ובגאולוגיה באוניברסיטת קארל פרדיננד בפראג, וב-1916 קיבלה תואר דוקטור על עבודת התזה שלה בנושא התקופה הבתר-קרחונית בסקנדינביה.
בשנים 1917–1922 הועסקה באוניברסיטה כעוזרת הוראה ומחקר, ללא שכר ראוי. ב-1918 פרסמה את מחקריה על האקלים של פראג ועל האקלים של בוסניה והרצגובינה, ואחריהם פורסמו עבודות נוספות שלה, רובן הוקדשו להיבטים שונים בגאוגרפיה של צ'כיה, מגאומורפולוגיה ועד גאוגרפיה כלכלית. למרות הישגיה במחקר קידומה באקדמיה התעכב, ויש המייחסים זאת למגדר שלה וגם למוצאה היהודי.
ב-1923 עברה מהאוניברסיטה הגרמנית בפראג, שם סבלה מהצקות של הסטודנטים הלאומנים הגרמנים, לאוניברסיטת קארל הצ'כית. ב-1934 עברה את משוכת ההביליטציה  בהתמחות בגאוגרפיה אנושית, אך בעבודתה המדעית התמקדה בגאוגרפיה פיזית, בעיקר בגאומורפולוגיה. מחקריה פורסמו בכתבי-עת מדעיים בארצות הברית, בצרפת ובשוודיה.

בפרוץ מלחמת העולם השנייה נמלטה מארצהּ והגיעה לאוסטרליה, שם לימדה גאוגרפיה בפקולטה לכלכלה באוניברסיטת מלבורן וכן התפרנסה מעבודות תרגום. בשנים 1942–1944 (אחרי הכיבוש היפני של אינדונזיה) עבדה כגאוגרפית בשרות הצבא המלכותי של איי הודו המזרחיים ההולנדיים, . מושלס פעלה גם כמתנדבת בארגון הצלב האדום.

בתום המלחמה חזרה לפראג וגילתה שכל בני משפחתה נספו. בשנים הראשונות לשובה הייתה מובטלת ונתמכה על ידי חברתה לחיים, חוקרת הספרות ילידת דנמרק גרטה הורט . ב-1950 קיבלה משרת מרצה במחלקה לגאוגרפיה באוניברסיטת קארל בפראג.
בדבריו בינואר ב-1953 בפני מועצת הפקולטה לגאולוגיה ולגאוגרפיה באוניברסיטת קארל, שבעקבותיהם הומלץ על העלאתה לדרגת פרופסור-חבר, הכריז פרופ' ז'רומיר קורצ'ק : .

עישון כבד תרם למותה בגיל 63 ממחלת הסרטן בפראג ב-1954.

## קישורים חיצוניים

* על ג'ולי מושלסובה באתר אוניברסיטת קארל בפראג 
* Dr. phil. Juliane Moscheles באתר Geni.com 
* "נשים של שלוש רפובליקות: ג'ולי מושלסובה, מייסדת מדע הגאוגרפיה בצ'כיה", תשדיר בהפקת תאגיד השידור הציבורי הצ'כי, 31 ביולי 2018 
* "ג'ולי מושלס, מרצה לגאוגרפיה בקיימברידג'", iFOROM (עיתון אוניברסיטת קארל בפראג), 4 במרץ 2014 

## הערות שוליים

קטגוריה:גאוגרפים יהודים
קטגוריה:גאוגרפיות
קטגוריה:גאולוגיות
קטגוריה:מדעניות המאה ה-20
קטגוריה:בוגרי אוניברסיטת קארל בפראג
קטגוריה:סגל אוניברסיטת קארל בפראג
קטגוריה:מדענים יהודים צ'כים
קטגוריה:יהודיות צ'כיות
קטגוריה:ניצולות השואה: צ'כיה
קטגוריה:ילידות 1892
קטגוריה:נפטרות ב-1956
דרך יאווראט

**דרך יאווראט** (בתאית: **ถนนเยาวราช**) הוא כביש באורך כולל של 1,532 מטרים ואחד הרחובות הראשיים של העיר בנגקוק, בירת תאילנד. זהו העורק הראשי של אזור הצ'יינה טאון של העיר. הכביש ממוקם ברובע סמפאנטאוונג ובקרבת רובע פאהוראט, הרובע ההודי של העיר המהווה אחד ממרכזי הסחר בטקסטיל הבולטים בעיר.

אזור דרך יאווראט הפך למרכז העיקרי למסחר של הקהילה הסינית בבנגקוק לאחר שמרכז המסחר של הקהילה הסינית עבר לאזור זה במהלך המאה ה-19 מהמיקום הקודם בו הוא היה במטרה לפנות מקום לבניית ארמון מלך תאילנד. אזור הצ'יינה טאון של בנגקוק מכיל רחובות קטנים רבים וסמטאות מלאות בחנויות וספקים המוכרים את כל סוגי הסחורות. ניתן למצוא באזור זה בעיקר חנויות בגדים, מזכרות, מוצרי יד שנייה, ציוד חשמלי, עתיקות וכלי נגינה מיובאים, כאשר לעיתים רבות הפריטים בחנויות נמכרים במחירים סיטונאיים. האזור מכיל גם מסעדות סיניות רבות. האזור מושך אליו תיירים ומקומיים מכל רחבי העיר.

אזור דרך יאווראט גובל בנהר צ'או פראיה מדרום.

שלטי חוצות רבים באזור זה של העיר הם דו-לשוניים (מכילים הן כיתוב בתאית והן כיתוב בסינית).

## קישורים חיצוניים

קטגוריה:בנגקוק
קטגוריה:אסיה: רחובות ושדרות